Diari Oficial de la Generalitat Valenciana


Sumari del DOGV 9947, del 30-09-2024 (2024/9880)

ORDRE 2/2024, de 26 de setembre, de la Conselleria de Sanitat, per la qual s'aprova el reglament d'orde intern de la Comissió de Garantia i Avaluació de la Comunitat Valenciana establida en la Llei orgànica 3/2021, de 24 de març, de regulació de l'eutanàsia.
------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2024/09/25/2/dof/vci/html**

### Dades del document

Número de DOGV
:   9947

Data del DOGV
:   30-09-2024

Secció del DOGV
:   I. DISPOSICIONS GENERALS

Número del document
:   2024/9880

CVE
:   VHFP-Z-6878-9355

Data del document
:   25-09-2024

Organisme emissor
:   Conselleria de Sanitat

Tipus de document
:   Ordre

Descriptors 

:   * Comissió de Garantia i Avaluació de la Comunitat Valenciana
    * salut pública
    * organització administrativa
    * eutanàsia

PREÀMBUL

La Llei orgànica 3/2021, de 24 de març, de regulació de l'eutanàsia, publicada en el BOE, número 72, de 25 de març de 2021, establix en l’article 17 la creació i composició d'una Comissió de Garantia i Avaluació en cadascuna de les comunitats autònomes, de caràcter multidisciplinari i que haurà de tindre un nombre mínim de set membres entre els quals s'inclouran personal mèdic, d'infermeria i juristes, i que seran creades pels respectius governs autonòmics, els quals determinaran el seu règim jurídic. D'altra banda, en l'article 18 de la citada llei orgànica, s'establixen les funcions que té encomanades Comissió de Garantia i Avaluació.

Mitjançant Decret 82/2021, de 18 de juny, del Consell, de creació de la Comissió de Garantia i Avaluació, es dona compliment al citat article 17, i, en concret, pel que fa a les funcions de la comissió, l'article  5.b) d'este decret establix que haurà d’“Elaborar el reglament d'orde intern de la Comissió, que ha de ser aprovat per orde de la conselleria amb competències en matèria de sanitat i publicat d’acord amb el que es disposa en l'article 15 de la Llei 40/2015, d'1 d'octubre, de règim jurídic del sector públic.”

Per això, reunida la Comissió de Garantia i Avaluació de la Comunitat Valenciana, el 14 de març 2024, va acordar aprovar el projecte de reglament d'orde intern de la Comissió. El reglament esmentat haurà de ser aprovat per orde de la Conselleria de Sanitat, a fi de regular el funcionament intern i l'organització de la comissió.

Així mateix, en la indicada llei orgànica, s'establix que, en el cas de les comunitats autònomes, estes comissions tindran la naturalesa d'òrgan administratiu i, per tant, es regiran pel que s'establix en la Llei 40/2015, d'1 d'octubre, de règim jurídic del sector públic.

En compliment del que s'establix en l'article 129 de la Llei 39/2015, d'1 d'octubre, del procediment administratiu comú de les administracions públiques, en l'elaboració de la present orde s'ha actuat d'acord amb els principis de necessitat, eficàcia, proporcionalitat, seguretat jurídica, transparència i eficiència.

Així mateix, s'ha garantit el principi de seguretat jurídica, perquè es tracta d'una norma coherent, tant amb la legislació estatal i autonòmica vigent com amb la resta de l'ordenament jurídic en matèria de sanitat. S'ha observat el principi de transparència, definint clarament en esta orde els objectius i la justificació de la norma i possibilitant l'accés als documents durant el procés d'elaboració d'esta, de conformitat amb la Llei 19/2013, de 9 de desembre, de transparència, accés a la informació pública i bon govern, i la Llei 4/2023, de 13 d'abril, de participació ciutadana i foment de l'associacionisme de la Comunitat Valenciana, s'ha tingut en consideració el principi d'eficiència, racionalitzant al màxim les càrregues administratives i la gestió dels recursos públics.

Es fonamenta l'oportunitat d'esta disposició per la necessitat de donar compliment al que s'establix en l'article 17 de Llei orgànica 3/2021, de 24 de març, de regulació de l'eutanàsia, publicada en el BOE, número 72, de 25 de març de 2021. La seua eficàcia queda justificada ja que la creació del Reglament d'orde intern de la Comissió de Garantia i Avaluació de la Comunitat Valenciana és necessari perquè es garantisca la prestació d'ajuda per a morir. S'ha tingut en compte el principi de proporcionalitat, ja que s'arrepleguen les actuacions i instruments necessaris per a l'aprovació del reglament intern de la Comissió de Garantia i Avaluació de l'eutanàsia i es dicta en el marc de les competències que té la Generalitat en matèria de salut pública.

En el procés d'elaboració d'esta orde, s'han emés els preceptius informes, s'han realitzat els tràmits d'audiència pertinents i s'ha donat compliment a l'article 43 de la Llei 5/1983, de 30 de desembre, de la Generalitat, del Consell.

Per tot això, d'acord amb la normativa citada, de conformitat amb el que establixen els articles 28, apartat e), i 37 de la Llei 5/1983, de 30 de desembre, de la Generalitat, del Consell, conforme amb el Consell Jurídic Consultiu de la Comunitat Valenciana i les competències atribuïdes en el Decret 135/2023, de 10 d'agost, del Consell, d'aprovació del Reglament orgànic i funcional de la Conselleria de Sanitat,

ORDENE

*Article únic. Autorització del reglament d'orde intern de la Comissió de Garantia i Avaluació de la Comunitat Valenciana*

S'autoritza el Reglament d'orde intern de la Comissió de Garantia i Avaluació de la Comunitat Valenciana establida en la Llei orgànica 3/2021, de 24 de març, de regulació de l'eutanàsia, el text de la qual s'inserix a continuació com a annex a esta orde.

DISPOSICIONS ADDICIONALS

*Primera. Incidència pressupostària*

L'aplicació i posterior desenrotllament d'esta orde no té cap incidència en la dotació de tots i cadascun dels capítols de gasto del pressupost de la Generalitat, i en tot cas haurà de ser atés amb els seus mitjans humans i materials

*Segona. Facultats d'aplicació i execució*

Es faculta la direcció general competent en matèria de gestió de l'activitat assistencial a dictar totes les instruccions que siguen necessàries per a l'aplicació i compliment d'esta orde.

DISPOSICIÓ FINAL

*Única. Entrada en vigor*

Esta orde entrarà en vigor l'endemà de la seua publicació en el *Diari Oficial de la Generalitat Valenciana.*

  

València, 26 de setembre de 2024

Marciano Gómez Gómez

Conseller de Sanitat

Esta disposició conté annexos. Consulteu-ne la versió en PDF.


Còpia Permalink ELI